text: क्रिकेट अडवाइजरी कमिटी ने कुंबले के नाम की सिफारिश की थी, इस कमिटी में सचिन तेंडुलकर, सौरभ गांगुली और वीवीएस लक्ष्मण जैसे दिग्गज शामिल थे। कहा जा रहा है कि कुंबले के चुनने का कारण उनकी प्रेजेंटेशन और टीम इंडिया को लेकर उनकी दूरदृष्टि रही जिसमें उन्होंने तीनों फॉर्मेट के लिए टीम की प्रेजेंटेशन पेश की। अडवाइजरी कमिटी ने कुंबले से इंटरव्यू में केवल दो सवाल पूछे थे, पहला उन्हें नौकरी क्यों दी जाए और दूसरा विदेश में टीम को वह कैसे जीत दिला सकते हैं? इसका जवाब उन्होंने बड़े विस्तार से दिया। अनिल कुंबले को क्रिकेट अडवाइजरी कमिटी ने टीम इंडिया के लिए बेहतर विकल्प समझते हुए उनका नाम बीसीसीआई अध्यक्ष अनुराग ठाकुर को सौंपा था।